**Mesto Vrútky**

 Predkladacia správa

***Určené: na zasadnutie Mestského zastupiteľstva vo Vrútkach dňa 18.4.2017.***

**Názov materiálu: Stanovisko k výberu „Koncesie na službu“ ako spôsobu vhodného pre obnovu sústavy verejného osvetlenia v meste Vrútky**

**Materiál obsahuje:** - predkladacia správa

- dôvodová správa

***Návrh na rozhodnutie* (uznesenie):**

**Mestské zastupiteľstvo vo Vrútkach**

1. **Schvaľuje:** zámer mesta Vrútky uskutočniť verejné obstarávanie za účelom zadania verejného obstarávania formou koncesie v zmysle zákona č.343/2015 Z.z pričom predmetom koncesie bude modernizácia a prevádzkovanie verejného osvetlenia mesta Vrútky vychádzajúc zo štúdie porovnania spôsobov modernizácie a dlhodobej udržateľnosti verejného osvetlenia v meste Vrútky
2. **Žiada** primátora mesta Vrútky

* Zabezpečiť vykonanie úkonov súvisiacich s verejným obstarávaním v zmysle zákona č.343/2015 Z.z
* Predložiť koncesnú zmluvu s úspešným uchádzačom podľa výsledkov verejného obstarávania na schválenie MsZ

**Spracoval: Ing. Dušan Kramár** – vedúci odboru výstavby a ŽP

**Predkladá: Ing. Dušan Kramár** – vedúci odboru výstavby a ŽP

Vo Vrútkach, 18.4.2017

...................................................

podpis predkladateľa

**Dôvodová správa:**

Mesto Vrútky má na svojom území rozmiestnených viac ako 800 svetelných bodov. Väčšina svietidiel je na sodíkové výbojky, ktoré sú energeticky náročné. Preto je potrebné uvažovať nad projektom obnovy verejného osvetlenia.

Cieľom projektu obnovy by malo byť

* Zlepšiť kvalitu osvetlenia v meste
* Znížiť energetickú náročnosť sústavy
* Uviesť sústavu VO do úrovne európskeho štandardu (svetelného výkonu na základe kategorizácie ulíc)
* Zabezpečiť čo najdlhšiu životnosť osvetlenia pri minimálnych nákladoch na prevádzku
* Inštalovať LED svietidlá najnovšej generácie
* Implementovať systém s možnosťou riadenia sústavy VO v budúcnosti
* Preniesť komplexnú zodpovednosť za prevádzku VO a realizáciu modernizácie VO z mesta na komerčnú spoločnosť
* Zabezpečiť stabilné a predikovateľné celkové náklady na VO
* Nezaťažiť dlhovú službu mesta

Princípom „Koncesnej služby“ pre obnovu sústavy verejného osvetlenia je že mesto Vrútky odovzdá existujúcu svetelnú sústavu verejného osvetlenia do prevádzky súkromnej spoločnosti. Tá bude zmluvne zaviazaná sústavu prevádzkovať v zmysle platných predpisov, udržiavať ju, doplniť a zmodernizovať. Odplata za tieto služby bude nižšia alebo maximálne na úrovni aktuálnych prevádzkových nákladov svetelnej sústavy. Sústava VO bude stále majetkom mesta.